দলৰ সভাপতি তথা অসম চৰকাৰৰ মন্ত্ৰী অতুল বৰাৰ সভাপতিত্বত আজি আমবাৰীস্থিত অসম গণ পৰিষদৰ মুখ্য কাৰ্য্যালয়ত এখন কেন্দ্ৰীয় সাধাৰণ পৰিষদৰ সভা অনুষ্ঠিত হয়।
সভাত সভাপতি অতুল বৰাৰ লগতে অসম যুৱ পৰিষদ আৰু মহিলা পৰিষদৰ বহু সংখ্যক বিষয়া-কৰ্মচাৰী উপস্থিত থাকে।
সভাত সমাগত পৌৰ সভাৰ নিৰ্বাচন আৰু বিধান সভা নিৰ্বাচনৰ বাবে ভবিষ্যত কৰ্মপন্থাৰ লগতে কিদৰে অগপৰ ভেটি সুদৃঢ় কৰিব পৰা যায় সেই সন্দৰ্ভত আলোচনা কৰা হয়।
সভাত সভাপতিত্ব কৰি অতুল বৰাই অসমৰ ৮৪ টা সমষ্টিত অগপৰ শিপা আছে আৰু সেই শিপাক মজবুত কৰাৰ বাবে প্ৰতিটো সমষ্টিত ক্ষীপ্ৰতাৰে কাম কৰা হ'ব বুলি মত প্ৰকাশ কৰে।
বৰাই দলীয় প্ৰতিনিধি সকলক ৮৪ টা সমষ্টিত সাংগঠনিক ভেটি টনকিয়াল কৰাৰ উদ্দেশ্যে এই সভা আহ্বান কৰা হৈছে বুলি উল্লেখ কৰি কি জটিল পৰিস্থিতিত দলৰ দায়িত্ব মূৰ পাতি লব লগা হৈছে এয়া ৰাইজে জানে বুলি কয়।
"নিষ্ঠাবান কৰ্মীসকলৰ বাবে মুকলি আকাশত উৰি আছে অগপৰ পতাকা তেখেত সকলৈ চ্যেলুট" অতুল বৰাই কয়।
"অসম উপকৃত হৈছে, বহুতে অসম নামৰ ৰাজ্য খনৰ কথা গম পাইছে," অগপৰ সভাপতি গৰাকীয়ে লগতে কয়।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
